Алтернација самогласника О у Е

У српском језику се у прошлости вршила алтернација ( промена ) самогласника задњег реда О према изговору меких, палаталних сугласника. Када се самогласник О налазио иза ових сугласника прелазио је у свој парњак предњег реда Е и та појава се зове алтернација О:Е.

Друг – другом; пријатељ – пијатељем; војник- војником; град – градом, крај – крајем; шаран – шараном, смуђ – смуђем.

Алтернација се примећује у следећим примерима:

* У инструменталу једнине младићем, бубњем, пољем
* у номинативу множине неких именица мушког рода ( уместо -ови јавља се –еви ): џинови – краљеви, синови – мужеви, столови – пањеви
* у творби присвојних придева: наставников – учитељев, Ненадов – Урошев
* У вокативу именица женског рода на – а: жено, бако, другарице, Милице

Некада су меки били и гласови Р, Ц и сугласничке групе ШТ, ЖД, због чега имамо облике: морем, писарем, писцем, бојиштем.

Ако се у претходном слогу у речи нађе Е, у следећем слогу ( ког чине меки Ђ, Ћ, Љ и Њ ) ће доћи до разједначавања, па ће уместо Е бити О: кејом, кељом.

Превој вокала

Алтернације , тј. промене вокала у корену речи ( у различитим облицима једне речи ) називамо превојем вокала.

Превој вокала се најчешће примећује:

* Код глагола који имају сродне основе: родити – рађати, помоћи – помагати, одрећи се – одрицати се, истећи – истицати, оборити – обарати.
* Између глагола и именице настале од њега: извирати – извор, плести – плот, тећи - ток